**Lispeszentadorján Község Önkormányzata Képviselő-testületének 13/2019. (X.31.) önkormányzati rendelete**

**az önkormányzati képviselők és bizottsági tagok tiszteletdíjáról**

Lispeszentadorján Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. 35. § (1) bekezdésében meghatározott feladatkörében eljárva a következőket rendeli el:

**1. §**

A Humán és Ügyrendi Bizottság tagjait megválasztása időpontjától megbízatása megszűnéséig tiszteletdíj illeti meg. A képviselők ezen felül tiszteletdíjban nem részesülnek.

**2. §**

(1) A Humán és Ügyrendi Bizottság tagjainak tiszteletdíja havi bruttó 30.000,-Ft.

(2) A Humán és Ügyrendi Bizottság Elnökének tiszteletdíja havi bruttó 60.000,-Ft.

(3) A tiszteletdíj minden tárgyhót követő 5. napjáig esedékes, kifizetéséről a jegyző bankszámlára történő utalással gondoskodik.

**3. §**

A Humán és Ügyrendi Bizottság Elnöke és tagja tiszteletdíjáról – a képviselő-testülethez címzett nyilatkozatával - írásban lemondhat.

**4. §**

(1) Ez a rendelet a kihirdetését követő első napon lép hatályba.

Lispeszentadorján 2019. október 25.

|  |  |
| --- | --- |
| Árkus Béla | Dr. Resch Karolina |
| polgármester | jegyző |

Záradék:

Jelen rendelet kihirdetésre került a helyben szokásos módon 2019. október 31. napján.

|  |
| --- |
| Dr. Resch Karolina |
| jegyző |